Rosa Villacastín

Rosario Martín Villacastín (Ávila, 1947ko ekainaren 2a) avilar kazetaria eta idazlea da. Espainiako trantsizio garaiko kronika politikotik bihotzekora pasatu zen, prentsan, telebistan eta irratian. La Churra izenez ere ezaguna da. 2024ko maiatzean kazetaritzatik erretiratu zen, 50 urteko jardunaren ostean. PSOEko ekintzaile politikoa da  

 Bizitza 
Rosario Martín Villacastín 1947ko ekainaren 2an jaio zen Avilan. Francisca Sánchez del Pozoren biloba da, Ruben Dario poetaren azken bikotea (nekazari erdi analfabetoa, zeini irakurtzen irakatsi zion) emakume , hainbat seme-alaba izan zituena eta, azkenean, zibilez ezkondu zena) eta Jose Villacastinena, poeta nikaraguarraren lanaren biltzailea. Filosofia eta Letrak ikasi zituen. 

 Lan ibilbidea 

 Kazetari politikoa 
Bere ibilbide profesionala Pueblo egunkarian hasi zen, eta 1971 eta 1983 urteen artean kronika parlamentarioan espezializatutako kazetari gisa lan egin zuen. Geroago, Ya egunkarira eta Interviu eta Panorama aldizkarietara pasa zen. Espainiako 1978ko Konstituzioaren eztabaidak, 1977ko Espainiako lehen hauteskunde orokorrak eta 1981eko 23F eguneko estatu kolpea Diputatuen Kongresuan bizi izan zituen. Antena 3 irratian hasi zen.

 Prentsa arrosa kazetaria 
1989tik aurrera, prentsa arrosa deiturikoaren kontuez arduratzen hasi zen, eta Diez minutos aldizkariaren erredakzioan sartu zen; bertan, astero elkarrizketa bat egin zuen 26 urtez, erretiroa hartu zuen arte. Lau urte geroago, María Teresa Camposekin egin zuen telebistarako jauzia, Televisión españolako Pasa la vida saioaren kolaboratzaile lanetan, eta Carmen Rigalt kazetariarekin ere aritu zen.

1990ean Ya egunkariaren azalean argitaratu zuen artikulu batean, "El sida pone a Amparo Muñoz al borde de la muerte (Hiesak Amparo Muñoz hilzorian jarri du". Bi egun geroago, "fase terminalean" zegoela ziurtzat eman zuten, eta aktoreak gezurtatu egin zuen hori Julian Lagoren La máquina de la verdad saioan, Telecincon.Amparo Muñoz, un bello juguete roto (Diego Galán. El País, 28/02/2011)

1996an, saioko ia lantalde osoak bezala, Rosa Villacastinek Maria Teresa Camposekin jarraitu zuen Telecincoko Día a día saioan. Urte bat geroago, Antena 3 katearekin fitxatu zuen, Ana Rosa Quintanarekin batera Extra Rosa gizarte-kronikari buruzko saioa zuzentzeko eta aurkezteko. Berehala izan zuen audientzia arrakasta eta 1997-1998ko denboraldiari ere eutsi zion saioak.  

1999an, Las mañanas de Rosa goizeko magazinaren ardura hartzea eskaini zion kateak. Ezin izan zuen Telecincotik Maria Teresa Camposekin zuen lehia gainditu, eta bi hilabetera erretiratu egin zuten. Berehala, Ana Rosa Quintanaren Sabor a ti (1999-2004) saioan kolaboratzaile lanetan hasi zen, Telecincon Grandiosas (2001) eztabaida saioa gidatu zuen garaian Lolita Flores eta Belinda Washingtonekin batera ez zuen audientziaren babesik lortu. Antena 3 katera itzuli zen hainbat saiotako kolaboratzaile gisa, eta bere magazin propioa aurkeztu zuen: La vida es rosa 2005ean Olga Marsetekin batera. 

2006-2007 denboraldian Las mañanas de Cuatro saioan jardun zuen, Concha Garcia Campoyrekin batera, eta 2007ko irailetik Antena 3 kateko A3Bandas izeneko magazinean. 2012-2013an, gainera, TVEko +Gente saioan La 1 katera pasatu zen. Gero, 2013tik 2014ra Emma Garciak larunbatetan Telecinco katean aurkezten zuen Abre los ojos ... y mira saioan kolaboratu zuen. Horrez gain, 2015etik 2018ra Ines Ballesterrek La 1 katean aurkezten zuen Amigas y conocidas saioan tertuliakidea izan zen. Gainera, Aragon TV Aragoiko autonomiako Puntos de vista saioan kolaboratu zuen. 

1998 eta 2008 artean Cadena SER irratiko La ventana saioan kolaboratu zuen. Xavier Sardárekin lehenengo eta Gemma Niergarekin gero, 2008ko irailean Punto Radioko Queremos hablar saioan hasi zen lanean, Ana García Lozanok aurkeztua.

2024ko maiatzaren 19an erretiroa hartuko zuela iragarri zuen  La 1 kateko D corazón saioan, laguntzaile lanetan zegoen saioan, Anne Igartiburuk eta Jordi Gonzalezek aurkezle zirela.   

Gutxienez bederatzi libururen egilea da, besteak beste, La Princesa Paca (2014). Lan horretan bere amonaren, Francisca Sánchez lorazainaren eta Rubén Dario poetaren erromantzeari buruzkoa. 2017an TVErentzat izenburu bereko telebistarako filma inspiratu zuen. Irene Escolar, Daniel Holguin, Ana Wagener eta Petra Martinez aktoreak izan ziren protagonistak Joaquin Llamas zuzendariaren aginduetara.    

2023an Mujeres olvidadas dokumentalaren narratzailea izan zen, Jacobo Echeverriak-Torresek zuzendua, zeinek bere emazte Francisca  edo Paquita Sauquillo abokatuarekin batera Movimiento por la Paz, el Desarme y la Libertad (MPDL) Gobernuz Kanpoko Erakundea sortu zuen. Filmak XX. mendearen lehen laurdenean Espainiako kode zibilean emakumeek izan zuten babesgabetasuna eta emakume aitzindariek beren eskubideen alde egindako borroka anonimoa erakusten zituen. 

Telebista Akademiako kidea eta Madrilgo Prentsaren Elkarteko Zuzendaritza Batzordeko kidea da 2019tik. Urtebete lehenago, Gerra Zibilari, diktadurari eta demokraziarako urratsari buruzko bere bildumari buruzko 200 bat liburu eman zizkion Adolfo Suarez eta Cebrerosen Trantsizioari Museoari. Urteak dira emakumeari eta komunikabideei buruzko hitzaldiak eta konferentziak ematen dituela. 2024an hartu zuen erretiroa.Jubilación Rosa Villacastín

 Telebistako ibilbidea 

 Ésta es su casa (1990 - 1991), TVE, laguntzailea
 Pasa la vida (1991 - 1996), TVE, laguntzailea
 ¡Hola Raffaella! (1992 - 1994) ,TVE, laguntzailea
 Día a día (1996 - 1997), Telecinco, laguntzailea
 A toda página (1997), Antena 3, presentadora
 Extra Rosa (1997 - 1998), Antena 3, codirectora y presentadora. 
 Las mañanas de Rosa (1999), Antena 3, presentadora
 Sabor a ti (1999 - 2004), Antena 3, laguntzailea
 Grandiosas (2002), Telecinco, presentadora. 
 Con T de tarde (2002 - 2004), Telemadrid, laguntzailea
 Cada día (2004 - 2005), Antena 3, laguntzailea
 La vida es rosa (2005), Antena 3, presentadora
 La buena onda de la tarde (2005), Antena 3, laguntzailea
 Lo que inTeresa (2006), Antena 3, laguntzailea
 ¿Dónde estás corazón? (2006) , Antena 3, laguntzailea
 Las mañanas de Cuatro (2006 - 2007) ,Cuatro, laguntzailea
 A3Bandas (2007), Antena 3, presentadora
 Espejo público (2007 - 2013),Antena 3, laguntzailea
 ¿Dónde estás corazón? (2007 - 2011), Antena 3, laguntzailea
 3D (2010), Antena 3, laguntzailea
 En Casa con Cristina (2011), CYLTV, laguntzailea
 La Tarde con Cristina (2012), CYLTV, laguntzailea
 +Gente (2012 - 2013) en TVE, laguntzailea
  Abre los ojos y mira (2013 - 2014), Telecinco, laguntzailea
 ¡Qué tiempo tan feliz! (2013 - 2017), Telecinco, laguntzailea
 El Programa de Ana Rosa (2013 - 2023), Telecinco, noizbehinkako laguntzailea 
 Amigas y conocidas (2015 - 2018), La 1, laguntzailea
 Sábado Deluxe (2017 - 2022), Telecinco, laguntzailea eta noizbehinkako gonbidatua
 Puntos de Vista (2017 - presente), Aragón TV, laguntzailea
 Lazos de sangre (2019 - 2023), La 1, laguntzailea
 Arusitys Prime (2019), Antena 3, laguntzailea
 La hora de La 1 (2020 - 2021), La 1, laguntzailea
  Sálvame Limón (2022), Telecinco, laguntzailea.
 Ya es verano (2022), Telecinco, laguntzailea
 ¿Quién es mi padre? (2022), Telecinco, laguntzailea
 Plan de tarde (2023), La 1, laguntzailea
 D Corazón (2024), La 1, laguntzailea.

 Argitaratutako liburuak 

 La noche de los transistores (1981, Temas de Hoy), María Beneytorekin. ISBN 8471401932
 El club de las "santas" (1993, Temas de Hoy). ISBN 9788478803118
 Cuaderno secreto (1996, Plaza & Janés). ISBN 8492143584
 Partir de cero: el duro camino hacia el éxito (1998, Plaza & Janés). ISBN 9788478809219
 Hay vida después de los cincuenta (2003, Plaza &Janés). ISBN 9788497931908
 Querido imbécil (2006, Plaza & Janés). ISBN 9788483462683
 ¡Socorro!: me estoy pareciendo a mi madre (2005, Plaza & Janés), Carmen Rigaltekin. ISBN 9788497345033
 Si a los sesenta no te duele nada, es que estás muerta (2010, Plaza &Janes). ISBN 9788484608486
 La princesa Paca: la gran pasión de Rubén Darío (2014, Plaza &Janés),  Manuel Francisco Reinarekin. ISBN 9788401346897
 Los años que amamos locamente: amor, sexo y destape en la Transición (2017, Plaza&Janés). ISBN 9788401019555 

 Sariak 

 Avilako Sari Herrikoia, Adolfo Suarezek eman ziona. 
 1997: Marbella Hiria Saria.
 1998: Zamarramalako Urrezko Matahombres saria, (Segovia) emakumeengatik. 
 MIDIA saria, bere ibilbide profesionalarengatik.
 Zilarrezko garbantzua. 
 2011: La Alcazaba Saria, Avilako lurraldea ezagutzera ematen egindako lanarengatik.  
 2012: Espainiako Irrati eta Telebista Elkarteen Federazioak ematen zuen Urrezko mikrofonoa. 
 2018: Pablo Iglesias saria, Gaztela eta Leongo UGTk emana. 
 2023: Ramon Rubial Fundazioaren Patronatuak ematen duen Komunikazioari Ramon Rubial Saria, komunikazioaren munduan izandako ibilbide profesionalarengatik eta emakumeen berdintasunaren aldeko borrokan egindako ekarpenarengatik.

 Erreferentziak 

 Kanpo estekak 

 La hija del jardinero
 Cuatro Congreso de Periodismo Archivado el 2 de octubre de 2011 en Wayback Machine.

Kategoria:Avilarrak
Kategoria:Emakume kazetariak
Kategoria:Espainiako telebista aurkezleak
Kategoria:Emakume aurkezleak
Kategoria:Espainiako irrati esatariak
Kategoria:Emakume idazleak
Kategoria:XXI. mendeko Espainiako idazleak
Kategoria:XX. mendeko Espainiako idazleak
Kategoria:Espainiako prentsa larrosako telebista solaskideak